
Text rozhodnutia
Súd: Krajský súd Trenčín Spisová značka: 13S/208/2014 Identifikačné číslo súdneho spisu: 3014200711 Dátum vydania rozhodnutia: 25. 05. 2016 Meno a priezvisko sudcu, VSÚ: JUDr. Ing. Miroslav Manďák ECLI: ECLI:SK:KSTN:2016:3014200711.3 ROZSUDOK V MENE SLOVENSKEJ REPUBLIKY Krajský súd v Trenčíne v senáte zloženom z predsedu senátu JUDr. Miroslava Manďáka a sudcov JUDr. Evy Vékonyovej a JUDr. Juraja Floroviča v právnej veci žalobcu BEIGE s.r.o. so sídlom Dr. I. Markoviča 2083/1, Nové Mesto nad Váhom, IČO: 47 541 385 (predtým Well Trade, s.r.o. so sídlom Športová 29, Nové Mesto nad Váhom, IČO: 45 882 801), zastúpeného advokátskou kanceláriou JUDr. Danica Birošová so sídlom Piaristická 46, Trenčín proti žalovanému Finančnému riaditeľstvu Slovenskej republiky so sídlom Banská Bystrica, Lazovná 63, o preskúmanie zákonnosti rozhodnutia žalovaného č. 1100306/1/264120/2014/5048 zo dňa 6. júna 2014, takto r o z h o d o l : Krajský súd žalobu z a m i e t a . Žalobcovi sa náhrada trov konania n e p r i z n á v a . o d ô v o d n e n i e : Žalobca sa podanou žalobou domáhal preskúmania a zrušenia v záhlaví tohto rozsudku označeného rozhodnutia žalovaného č. 1100306/1/264120/2014/5048 zo dňa 6. júna 2014, ktorým žalovaný podľa § 74 ods. 4 zákona č. 563/2009 Z.z. potvrdil rozhodnutie Daňového úradu Trenčín, pobočka Nové Mesto nad Váhom č. 9311401/5/846118/2014/Stru zo dňa 5. marca 2014, ktorým podľa § 68 ods. 5 zákona č. 563/2009 Z.z. vyrubil žalobcovi rozdiel dane z pridanej hodnoty za zdaňovacie obdobie 4. štvrťrok 2012 vo výške 103.806,24 euro, keď správca dane s poukazom na ust. § 49 ods. 1 zákona č. 222/2004 Z.z. neuznal žalobcovi právo odpočítať si DPH v celkovej výške 103.806,24 euro z dodávateľských faktúr od dodávateľa Ribeco Business s.r.o. so sídlom Husitská 107/3, Praha 3, Žižkov, IČO: 24 161 420, a to konkrétne: 1) faktúra číslo 201210001 zo dňa 1. októbra 2012, predmet hov. sviečk., základ dane 10 231 euro, 20 % DPH 2046,20 euro, celková suma 12 277,20 euro, 2) faktúra číslo 201210002 zo dňa 2. októbra 2012, predmet kač. prsia, základ dane 10 017 euro, 20 % DPH 2003,40 euro, celková suma 12 020,40 euro, 3) faktúra číslo 201210003 zo dňa 4. októbra 2012, predmet losos Trim, základ dane 11 655,36 euro, 20 % DPH 2331,07 euro, celková suma 13 986,43 euro, 4) faktúra číslo 201210005 zo dňa 4. októbra 2012, predmet losos Trim, základ dane 10 998,20 euro, 20 % DPH 2199,64 euro, celková suma 13 197,84 euro, 5) faktúra číslo 201210006 zo dňa 5. októbra 2012, predmet kač. prsia, základ dane 10 070 euro, 20 % DPH 2014 euro, celková suma 12 084 euro, 6) faktúra číslo 201210008 zo dňa 9. októbra 2012, predmet hov. sviečk., základ dane 10 816 euro, 20 % DPH 2163,20 euro, celková suma 12 979,20 euro, 7) faktúra číslo 201210009 zo dňa 10. októbra 2012, predmet losos Trim, základ dane 10 377,36 euro, 20 % DPH 2075,47 euro, celková suma 12 452,83 euro, 8) faktúra číslo 201210011 zo dňa 12. októbra 2012, predmet losos Trim, základ dane 9996,80 euro, 20 % DPH 1999,36 euro, celková suma 11 996,16 euro, 9) faktúra číslo 201210013 zo dňa 15. októbra 2012, predmet kač. prsia, základ dane 9 858 euro, 20 % DPH 1971,60 euro, celková suma 11 829,60 euro, 10) faktúra číslo 201210014 zo dňa 16. októbra 2012, predmet kač. prsia, základ dane 9 964 euro, 20 % DPH 1992,80 euro, celková suma 11 956,80 euro, 11) faktúra číslo 201210015 zo dňa 18. októbra 2012, predmet kač. prsia, základ dane 9 858 euro, 20 % DPH 1971,60 euro, celková suma 11 829,60 euro, 12) faktúra číslo 201210017 zo dňa 19. októbra 2012, predmet hov. sviečk., základ dane 10 282,80 euro, 20 % DPH 2056,56 euro, celková suma 12 339,36 euro, 13) faktúra číslo 201210019 zo dňa 23. októbra 2012, predmet losos Trim, základ dane 10 439,40 euro, 20 % DPH 2087,88 euro, celková suma 12 527,28 euro, 14) faktúra číslo 201210021 zo dňa 25. októbra 2012, predmet losos Trim, základ dane 10 451,33 euro, 20 % DPH 2090,27 euro, celková suma 12 541,60 euro, 15) faktúra číslo 201210023 zo dňa 29. októbra 2012, predmet hov. sviečk., základ dane 11 012,40 euro, 20 % DPH 2202,48 euro, celková suma 13 214,88 euro, 16) faktúra číslo 201210025 zo dňa 30. októbra 2012, predmet kač. prsia, základ dane 6 405 euro, 20 % DPH 1281 euro, celková suma 7686 euro, 17) faktúra číslo 20121101 zo dňa 1. novembra 2012, predmet kač. prsia, základ dane 9 434 euro, 20 % DPH 1886,80 euro, celková suma 11 320,80 euro, 18) faktúra číslo 20121102 zo dňa 2. novembra 2012, predmet hov. sviečk., základ dane 9 958 euro, 20 % DPH 1991,60 euro, celková suma 11 949,60 euro, 19) faktúra číslo 20121105 zo dňa 5. novembra 2012, predmet losos Trim, základ dane 10 432,18 euro, 20 % DPH 2086,24 euro, celková suma 12 517,42 euro, 20) faktúra číslo 20121108 zo dňa 8. novembra 2012, predmet losos Trim, základ dane 8 585,40 euro, 20 % DPH 1717,08 euro, celková suma 10 302,48 euro, 21) faktúra číslo 20121110 zo dňa 9. novembra 2012, predmet hov. sviečk., základ dane 12 116 euro, 20 % DPH 2423,20 euro, celková suma 14 539,20 euro, 22) faktúra číslo 20121112 zo dňa 12. novembra 2012, predmet hov. sviečk., základ dane 9 820,80 euro, 20 % DPH 1964,16 euro, celková suma 11 784,96 euro, 23) faktúra číslo 20121114 zo dňa 14. novembra 2012, predmet losos Trim, základ dane 9 987,60 euro, 20 % DPH 1997,52 euro, celková suma 11 985,12 euro, 24) faktúra číslo 20121116 zo dňa 15. novembra 2012, predmet kač. prsia, základ dane 11 394 euro, 20 % DPH 2278,80 euro, celková suma 13 672,80 euro, 25) faktúra číslo 20121118 zo dňa 16. novembra 2012, predmet losos Trim, základ dane 9 848,56 euro, 20 % DPH 1969,71 euro, celková suma 11 818,27 euro, 26) faktúra číslo 20121120 zo dňa 20. novembra 2012, predmet hov. sviečk., základ dane 11 251,80 euro, 20 % DPH 2250,36 euro, celková suma 13 502,16 euro, 27) faktúra číslo 20121121 zo dňa 20. novembra 2012, predmet losos Trim, základ dane 10 217,60 euro, 20 % DPH 2043,52 euro, celková suma 12 261,12 euro, 28) faktúra číslo 20121122 zo dňa 20. novembra 2012, predmet hov. sviečk., základ dane 10 695,72 euro, 20 % DPH 2139,14 euro, celková suma 12 834,86 euro, 29) faktúra číslo 20121123 zo dňa 20. novembra 2012, predmet kač. prsia, základ dane 11 394 euro, 20 % DPH 2278,80 euro, celková suma 13 672,80 euro, 30) faktúra číslo 20121124 zo dňa 20. novembra 2012, predmet kač. prsia, základ dane 12 204 euro, 20 % DPH 2440,80 euro, celková suma 14 644,80 euro, 31) faktúra číslo 20121125 zo dňa 20. novembra 2012, predmet losos, hov. sv., základ dane 22 150,92 euro, 20 % DPH 4430,18 euro, celková suma 26 581,10 euro, 32) faktúra číslo 20121202 zo dňa 4. decembra 2012, predmet hov. sviečk., základ dane 9484,80 euro, 20 % DPH 1896,96 euro, celková suma 11 381,76 euro, 33) faktúra číslo 20121203 zo dňa 5. decembra 2012, predmet hov. sviečk., základ dane 11 171,40 euro, 20 % DPH 2234,28 euro, celková suma 13 405,68 euro, 34) faktúra číslo 2121204 zo dňa 5. decembra 2012, predmet losos Trim, základ dane 9 651,60 euro, 20 % DPH 1930,32 euro, celková suma 11 581,92 euro, 35) faktúra číslo 20121205 zo dňa 5. decembra 2012, predmet žel. tyče, základ dane 18 800 euro, 20 % DPH 3760 euro, celková suma 22 560 euro, 36) faktúra číslo 20121207 zo dňa 10. decembra 2012, predmet kač. prsia, základ dane 9 964 euro, 20 % DPH 1992,80 euro, celková suma 11 956,80 euro, 37) faktúra číslo 20121210 zo dňa 12. decembra 2012, predmet hov. sviečk., základ dane 10 393,60 euro, 20 % DPH 2078,72 euro, celková suma 12 472,32 euro, 38) faktúra číslo 20121211 zo dňa 13. decembra 2012, predmet žel. výrobky, základ dane 14 600 euro, 20 % DPH 2920 euro, celková suma 17 520 euro, 39) faktúra číslo 20121212 zo dňa 13. decembra 2012, predmet losos Trim, základ dane 9 802,80 euro, 20 % DPH 1960,56 euro, celková suma 11 763,36 euro, 40) faktúra číslo 20121217 zo dňa 17. decembra 2012, predmet kač. prsia, základ dane 9 964 euro, 20 % DPH 1992,80 euro, celková suma 11 956,80 euro, 41) faktúra číslo 20121218 zo dňa 17. decembra 2012, predmet losos Trim, základ dane 8985,60 euro, 20 % DPH 1797,12 euro, celková suma 10 782,72 euro, 42) faktúra číslo 20121221 zo dňa 18. decembra 2012, predmet losos Trim, základ dane 8985,60 euro, 20 % DPH 1797,12 euro, celková suma 10 782,72 euro, 43) faktúra číslo 20121224 zo dňa 18. decembra 2012, predmet hov. sviečk., základ dane 9486,80 euro, 20 % DPH 1897,36 euro, celková suma 11 384,16 euro, 44) faktúra číslo 20121226 zo dňa 19. decembra 2012, predmet kač. prsia, základ dane 8 480 euro, 20 % DPH 1696 euro, celková suma 10 176 euro, 45) faktúra číslo 20121228 zo dňa 28. decembra 2012, predmet losos Trim, základ dane 10 758,60, 20 % DPH 2151,72 euro, celková suma 12 910,32 euro, 46) faktúra číslo 20121201 zo dňa 3. decembra 2012, predmet kač. prsia, základ dane 10 653 euro, 20 % DPH 2130,60 euro, celková suma 12 783,60 euro, 47) faktúra číslo 20121103 zo dňa 2. novembra 2012, predmet kač. prsia, základ dane 5 300 euro, 20 % DPH 1060 euro, celková suma 6360 euro, 48) faktúra číslo 20121230 zo dňa 28. decembra 2012, predmet hov. sviečk., základ dane 10 617,19 euro, 20 % DPH 2123,44 euro, celková suma 12 740,63 euro, 49) faktúra číslo 20121231 zo dňa 28. decembra 2012, predmet losos Trim, základ dane 10 010 euro, 20 % DPH 2002 euro, celková suma 12 012 euro. Zo žalobou napadnutého rozhodnutia je zrejmé, že v napadnutom rozhodnutí žalovaný pri svojom rozhodovaní vychádzal zo skutkového stavu zisteného správcom dane. Zopakoval, že žalobca si uplatnil odpočítanie DPH zo sporných faktúr od dodávateľa Ribeco Business s.r.o., pričom tovar uvedený na týchto sporných faktúrach spoločnosť Ribeco Business s.r.o. žalobcovi reálne nedodala. Žalovaný poukázal na to, že vo veci vypočutí konatelia C. G. (konateľ Ribeco Business s.r.o.) a M. V. (konateľ Well Trade, s.r.o.) si vo svojich výpovediach vzájomne odporujú, keď v opise predmetných obchodných prípadoch vyšlo najavo viacero rozporných tvrdení. C. G. prehlásil, že tovar najskôr od Well Trade, s.r.o. nakúpil a následne mu ho predal, pričom tento tovar nebol prepravovaný. V úplnom rozpore sa vyjadril M. V., ktorý tvrdil, že od Ribeco Business s.r.o. tovar len kupoval, nič mu v roku 2012 neodpredal. I sám M. V. si vo svojich odpovediach odporuje, keď najskôr prehlásil, že dodávateľské faktúry uhrádzal bezhotovostne prevodným príkazom a neskôr správcovi dane predložil pokladničné doklady o úhradách fraktúr od dodávateľa Ribeco Business s.r.o., čo preukazuje, že úhrady boli vykonané v hotovosti. Miestnym zistením mal správca dane preukázané, že spoločnosť NEXT TRADE REAL, s.r.o., Banská 4, Nové Mesto nad Váhom prenajímala spoločnosti Ribeco Business s.r.o. skladové mraziarenské priestory, skladovú evidenciu, ani evidenciu o pohybe vozidiel na sklade neviedli, všetko si mala zabezpečovať spoločnosť Ribeco Business s.r.o. V súčasnej dobe na sklade tovar už nie je, priestory už nie sú prenajaté pre spoločnosť Ribeco Business s.r.o. Ďalšími zistenými rozpormi sú i rozpory v medzinárodných nákladných listoch spoločnosti Well Trade, s.r.o., podľa ktorých v jeden deň prepravu vykonal ten istý prepravca - Well Trade, s.r.o. a dokonca ten istý vodič - M. V., pričom preprava mala smerovať na tri rôzne smery a je absolútne vylúčené, aby jeden vodič dokázal z časového hľadiska absolvovať za jeden deň tieto prepravy. Žalovaný v napadnutom rozhodnutí ustálil, že predmetné faktúry od spoločnosti Ribeco Business s.r.o. nevychádzajú z reálneho uskutočnenia zdaniteľného obchodu. Tieto obchody nie sú podložené žiadnymi vierohodnými dokladmi. Samotná existencia faktúr, na ktorých je uvedená daň, a teda to, že žalobca má faktúry vyhotovené iným platiteľom dane, ak nie sú podložené reálnym dodaním tovaru, nezakladá žalobcovi právo na odpočítanie dane uvedenej na faktúrach. Uskutočnenie dodania tovaru, vznik daňovej povinnosti a následne právo odpočítať daň nie je možné deklarovať len po formálnej stránke, ale aj po obsahovej. Na tomto mieste krajský súd považuje za potrebné uviesť, že dňom 19.06.2015 na základe rozhodnutia jediného spoločníka vykonávajúceho pôsobnosť valného zhromaždenia spoločnosti bola zrušená spoločnosť Well Trade, s.r.o. a jej právnym nástupcom na základe zlúčenia sa stala spoločnosť BEIGE s.r.o. Proti tomuto rozhodnutiu podal žalobca správnu žalobu s odôvodnením, že rozhodnutie žalovaného je nezákonné, arbitrárne, nelogické a nepreskúmateľné. Žalobca vytýka žalovanému, že ustálenie skutkového stavu zo strany správcu dane ako i žalovaného je neobjektívne a nedostatočné. Zdôraznil, že reálne uskutočnenie zdaniteľných plnení potvrdil i konateľ dodávateľa C. G.. Žalobca v žalobe zároveň požiadal o odklad vykonateľnosti rozhodnutia správneho orgánu. Predseda senátu žiadosti žalobcu nevyhovel, o čom bol žalobca upovedomený listom zo dňa 01.12.2014, č. k. 13S/208/2014-15. Žalovaný vo vyjadrení k žalobe, ktoré si súd od neho vyžiadal, navrhol žalobu ako nedôvodnú v celom rozsahu zamietnuť. Zopakoval skutkové zistenia, z ktorých pri rozhodovaní vychádzal, ako i právnu argumentáciu na vec sa vzťahujúcu (ide o skutočnosti a právne posúdenie veci, ktoré sú uvedené v úvode odôvodnenia tohto rozsudku). Krajský súd v Trenčíne ako orgán, v ktorého právomoci je preskúmanie zákonnosti napadnutého rozhodnutia (§ 7 ods. 2 O.s.p.), ako súd vecne a miestne príslušný na konanie (§ 246 ods. 1 O.s.p., § 246a ods. 1 veta druhá O.s.p.), vychádzajúc zo skutkového stavu v čase vydania napadnutého rozhodnutia (§ 250i ods. 1 O.s.p.) preskúmal napadnuté rozhodnutie a postup správneho orgánu podľa § 247 ods. 1 O.s.p. v rozsahu a z dôvodov uvedených v žalobe (§ 249 ods. 2 O.s.p.), pričom rozsahom a dôvodmi žaloby je súd v správnom súdnictve viazaný (§ 250j ods. 3 O.s.p. argumentum a contrario). Po zistení, že žaloba bola podaná oprávnenou osobou (§ 250 ods. 2 O.s.p.), zastúpenou advokátom (§ 250a O.s.p.), v zákonnej lehote (§ 250b ods. 1 O.s.p.) proti rozhodnutiu, ktoré môže byť predmetom súdneho prieskumu podľa druhej hlavy piatej časti O.s.p. (§ 247 ods. 2, § 248 O.s.p.), Krajský súd v Trenčíne vec prejednal na ústnom pojednávaní (§ 250g ods. 1 O.s.p.) v neprítomnosti žalobcu a jeho právneho zástupcu, ktorí boli na termín pojednávania riadne predvolaní a nepožiadali z dôležitého dôvodu o odročenie pojednávania, pričom advokát žalobcu svoju neprítomnosť ospravedlnil (§ 101 ods. 2 v spojení s § 246c ods. 1 O.s.p.) a po oboznámení sa s vyjadreniami účastníkov konania, ako aj s obsahom administratívneho spisu, teda po vykonanom súdnom prieskume zákonnosti napadnutého rozhodnutia žalovaného a postupu, ktorý predchádzal jeho vydaniu, dospel Krajský súd v Trenčíne jednohlasne k záveru, že nakoľko rozhodnutie a postup žalovaného v medziach žaloby sú v súlade so zákonom (keď Krajský súd v Trenčíne v konaní žalovaného správneho orgánu nezistil ani takú vadu, ktorá by mohla mať vplyv na zákonnosť napadnutého správneho rozhodnutia podľa ust. § 250j ods. 3 O.s.p.), nie je možné priznať správnej žalobe úspech, a preto rozsudkom vyslovil, že sa žaloba zamieta (§ 250j ods. 1 O.s.p.). Predmetom konania v danej veci je preskúmanie rozhodnutia žalovaného č. 1100306/1/264120/2014/5048 zo dňa 6. júna 2014, ktorým žalovaný podľa § 74 ods. 4 zákona č. 563/2009 Z.z. potvrdil rozhodnutie Daňového úradu Trenčín, pobočka Nové Mesto nad Váhom č. 9311401/5/846118/2014/Stru zo dňa 5. marca 2014, ktorým podľa § 68 ods. 5 zákona č. 563/2009 Z.z. vyrubil žalobcovi rozdiel dane z pridanej hodnoty za zdaňovacie obdobie 4. štvrťrok 2012 vo výške 103.806,24 euro, keď správca dane s poukazom na ust. § 49 ods. 1 zákona č. 222/2004 Z.z. neuznal žalobcovi právo odpočítať si DPH v celkovej výške 103.806,24 euro z dodávateľských faktúr vyššie uvedených od dodávateľa Ribeco Business s.r.o. so sídlom Husitská 107/3, Praha 3, Žižkov, IČO: 24 161 420. Krajský súd z administratívneho spisu zistil nasledovné: 1) Konateľ spoločnosti Ribeco Business s.r.o. (dodávateľ žalobcu) C. G. uviedol, že v roku 2012 obchodoval so spoločnosťou Well Trade, s.r.o. (predchodca žalobcu), predmetom spolupráce bol mrazený tovar. C. G. najskôr vypovedal, že tovar si spoločnosť Ribeco Business s.r.o. objednávala od viacerých dodávateľov, tento bol prepravený mraziarenskými autami do prenajatého skladu v Novom Meste nad Váhom, Banská ulica č. 4, na otázky týkajúce sa detailov obchodných prípadov však nevedel C. G. reagovať. Nakoniec C. G. v rozpore s pôvodnou výpoveďou uviedol, že predmetný tovar nakupoval od spoločnosti Well Trade, s.r.o. a následne jej (spoločnosti Well Trade, s.r.o.) tento tovar predal späť, pričom tovar prepravovaný nebol. 2) Konateľ spoločnosti Well Trade, s.r.o. M. V. uviedol, že spolupracoval v roku 2012 so spoločnosťou Ribeco Business s.r.o. a nakupoval od nej mrazené výrobky. Poprel, žeby spoločnosti Ribeco Business s.r.o. v roku 2012 predal nejaký tovar. Ďalej uviedol, že konateľa spoločnosti Ribeco Business s.r.o. C. G. pozná z Nového Mesta nad Váhom a s ním dojednával obchody. Prepravu tovaru zabezpečovala spoločnosť Ribeco Business s.r.o. ako dodávateľ. Kde bol tovar nakladaný, M. V. uviesť nevedel. M. V. ďalej pôvodne uviedol, že faktúry boli uhradené dodávateľovi v roku 2013 prevodným príkazom, teda bezhotovostne. Neskôr v rozpore s pôvodnou výpoveďou M. V. správcovi dane predložil doklady o úhrade sporných dodávateľských faktúr v hotovosti v roku 2013. 3) Daňový subjekt NEXT TRADE REAL, s.r.o., ktorý prenajímal spoločnosti Ribeco Business s.r.o. na adrese Banská 4, Nové Mesto nad Váhom mraziarenské sklady, si neviedol žiadne záznamy o pohybe tovaru a áut pre daňový subjekt Ribeco Business s.r.o. 4) Z účtovníctva predchodcu žalobcu (Well Trade, s.r.o.) je zrejmé, že konateľ Well Trade, s.r.o. M. V. bol v jeden deň 04.10.2012 uvedený súbežne ako vodič automobilu J. T.XXX H. a zároveň EČV T. a súčasne tankoval naftu v Červeníku pri Leopoldove, čo je vylúčené, nakoľko cesty, ktoré mali byť vykonané týmito vozidlami, sú trasami rôznych smerov. Krajský súd v Trenčíne je jednoznačne toho názoru, že vyššie uvedené skutočnosti vo vzájomnej súvislosti (skutočnosti pod bodmi 1 až 4) v úplnej zhode preukazujú, že spoločnosť Ribeco Business s.r.o. nedodala reálne žalobcovi (resp. spoločnosti Well Trade, s.r.o.) tovar uvedený na sporných faktúrach a že jedinou úlohou v predmetnom zdaniteľnom plnení spoločnosti Ribeco Business s.r.o. bolo len vystavenie fiktívnych faktúr na predmetný tovar. Záver súdu, že spoločnosť Ribeco Business s.r.o. nedodala žalobcovi (resp. spoločnosti Well Trade, s.r.o.) reálne predmetný tovar, vychádza zo zistenia, že konatelia spoločností Ribeco Business s.r.o. C. G. a Well Trade, s.r.o. M. V. si vo svojich výpovediach pri opísaní tých istých obchodných prípadov vzájomne odporujú, pričom žiaden z nich nevie uviesť detaily konkrétnych zdaniteľných plnení. V niektorých otázkach (napr. forma platby za dodaný tovar) si dokonca odporuje i sám konateľ Well Trade, s.r.o. M. V.. Fiktívnosť spolupráce medzi spoločnosťami Well Trade, s.r.o. a Ribeco Business s.r.o. je dokreslená i tou skutočnosťou, že v prenajatom mraziarenskom sklade na adrese Banská 4, Nové Mesto nad Váhom, kde mal byť predmetný tovar naskladnený, sa nevedie žiadna evidencia o pohybe tovaru a áut, ako i rozpornými údajmi v účtovníctve spoločnosti Well Trade, s.r.o. ohľadne prepravy, ktorú mal v jeden deň vykonať M. V. troma rôznymi smermi. Výpovede konateľov spoločností Ribeco Business s.r.o. C. G. a Well Trade, s.r.o. M. V., v ktorých potvrdili vzájomnú spoluprácu a reálne vykonanie sporných zdaniteľných plnení, Krajský súd v Trenčíne považuje len za účelové tvrdenia. Na tomto mieste považuje krajský súd za potrebné zdôrazniť, že je povinnosťou žalobcu, ktorý si uplatňuje odpočet DPH na vstupe, preukázať, že predmetný tovar dodal žalobcovi dodávateľ uvedený na faktúrach, z ktorých si uplatňuje odpočet. V prejednávanej veci nielenže žalobca nepreukázal, že spoločnosť Ribeco Business s.r.o. dodala žalobcovi reálne predmetný tovar popísaný na sporných faktúrach, ale práve naopak, správca dane rozsiahlym šetrením jednoznačne preukázal, že faktúry, ktoré deklarujú dodanie sporného tovaru, sú len fiktívnymi faktúrami, ktoré neodrážajú reálnosť zdaniteľných plnení uvedených na týchto faktúrach. Z popísaných dôvodov Krajský súd v Trenčíne jednoznačne ustálil, že sporné faktúry sú len fiktívnymi faktúrami. Vzhľadom na vyššie uvedené úvahy a závery Krajského súdu v Trenčíne je zrejmé, že námietky, ktoré žalobca uviedol v žalobe, neboli spôsobilé žalobcovi privodiť úspech v konaní. Krajský súd v Trenčíne sa nestotožnil s tvrdením žalobcu, žeby rozhodnutie žalovaného bolo arbitrárne, nelogické, nepreskúmateľné, neobjektívne a že vychádza z nedostatočne zisteného skutkového stavu veci. Krajský súd v Trenčíne konštatuje, že správca dane vykonal vo veci rozsiahle dokazovanie a z takto vykonaného dokazovania a z toho vyplývajúcich zistení nemohol správca dane dospieť k iným skutkovým záverom, k akým dospel. V tomto smere mu nemožno nič vyčítať. Taktiež je krajský súd toho názoru, že žalovaný a správca dane svoje rozhodnutie dostatočným spôsobom zdôvodnili. Z pohľadu súdu je zrejmé, prečo správca dane a žalovaný nepriznali žalobcovi právo na odpočet DPH zo sporných faktúr. Nemožno teda hovoriť o nelogickom, arbitrárnom a nepreskúmateľnom rozhodnutí. Pokiaľ žalobca namietal, že v daňovom konaní neboli vykonané ním navrhnuté dôkazy, Krajský súd v Trenčíne v tejto súvislosti odkazuje na rozsudok Najvyššieho súdu Slovenskej republiky sp. zn. 4Sžf/84/2012, podľa ktorého zásada objektívnej pravdy ovládajúca daňové konanie nepredstavuje absolútnu povinnosť správcu dane viesť dokazovanie dovtedy, pokým sa bez pochýb nepreukážu a nepotvrdia tvrdenia daňového subjektu (žalobcu) ohľadne ním v daňovom priznaní uvádzaných a správcom dane preverovaných skutočností. Preto je na správcovi dane vykonávajúcemu dokazovanie a jeho úvahe, aké dôkazy vykoná, akým spôsobom dokazovanie doplní, akú hodnovernosť, dôkaznú silu a schopnosť zvrátiť závery vyplývajúce z realizovaného dokazovania z nich vyvodí, a to predovšetkým s prihliadnutím na skutočnosti a dôkazy vyplývajúce zo zistení, ktoré už má správca dane v priebehu konania k dispozícii. Pokiaľ žalobca poukazuje na to, že konatelia spoločností Ribeco Business s.r.o. a Well Trade, s.r.o. zhodne potvrdili reálne dodanie tovarov uvedených na sporných faktúrach, krajský súd tieto výpovede vyhodnotil ako účelové. Konatelia týchto spoločností síce formálne potvrdili reálnosť zdaniteľných plnení, detaily týchto zdaniteľných plnení však uviesť nevedeli, naopak, vo svojich výpovediach si odporovali. Námietky žalobcu tak súd vyhodnotil ako nedôvodné. Podľa § 49 ods. 1 zák. č. 222/2004 Z.z. právo odpočítať daň z tovaru alebo zo služby vzniká platiteľovi v deň, keď pri tomto tovare alebo službe vznikla daňová povinnosť. Podľa § 49 ods. 2 písm. a/ zák. č. 222/2004 Z.z. platiteľ môže odpočítať od dane, ktorú je povinný platiť, daň z tovarov a služieb, ktoré použije na dodávky tovarov a služieb ako platiteľ s výnimkou podľa odsekov 3 a 7. Platiteľ môže odpočítať daň, ak je daň voči nemu uplatnená iným platiteľom v tuzemsku z tovarov a služieb, ktoré sú alebo majú byť platiteľovi dodané. Podľa § 51 ods. 1 písm. a/ zák. č. 222/2004 Z.z. právo na odpočítanie dane podľa § 49 môže platiteľ uplatniť, ak pri odpočítaní dane podľa § 49 ods. 2 písm. a) má faktúru od platiteľa vyhotovenú podľa § 71. Podmienky uvedené v § 49 ods. 1 a 2 písm. a/ a v § 51 ods. 1 písm. a/ zákona o DPH sú hmotnoprávnej povahy a na ich bezpodmienečné splnenie sa viaže nárok na odpočet. Ich nesplnenie nie je možné odpustiť (keďže to zákon neustanovuje) ani pri vzniku zodpovednosti inej osoby za vady dokladu a ani za dobromyseľnosti platiteľa. Naopak, zákonodarca požaduje (pre ľahkú zneužiteľnosť), aby platiteľ, ktorý nárok na odpočet uplatňuje, preukázal existenciu podmienok, ktoré pre nárok na odpočet stanovil. Pokiaľ si platiteľ uplatňuje nárok na odpočítanie dane z dodávateľskej faktúry, musí byť schopný preukázať jednak to, že 1. zdaniteľné plnenia boli reálne uskutočnené, a to práve osobou uvedenou na faktúre, a jednak, že 2. prijaté služby a tovary ďalej použil na dodávky tovarov a služieb ako platiteľ. Samotné faktúry a doklady o ich úhrade sú síce formálnou podmienkou priznania nároku na odpočet DPH, nie sú však postačujúcou podmienkou pre priznanie nároku na odpočet DPH, pokiaľ nie sú odrazom reálneho plnenia. Technicky je totiž možné vyhotoviť akúkoľvek faktúru, akýkoľvek doklad znejúci na určité plnenie bez ohľadu na to, či takéto plnenie bolo skutočne poskytnuté a rovnako je technicky možné previesť akékoľvek peňažné prostriedky na akýkoľvek účet, t. j. predstierať zaplatenie vystavených faktúr bezhotovostným prevodom na účet dodávateľa. Je teda zrejmé, že splnenie formálnej stránky na priznanie nároku na odpočet DPH vyjadrenej predloženými dokladmi je síce jednou z podmienok, aby bol na základe týchto dokladov priznaný nárok na odpočet DPH, tieto doklady však musia byť odrazom reálneho plnenia. Jednoducho povedané, ak daňové doklady (faktúry a doklady o úhrade) neodrážajú reálne plnenie, nemôžu založiť nárok na odpočet DPH, nakoľko ide o fiktívne plnenie. V súdenej veci správne orgány oboch stupňov dôvodne ustálili, že zdaniteľné plnenie nebolo reálne uskutočnené, preto žalobcovi nemohlo byť priznané právo na odpočet DPH na vstupe podľa ust. § 49 ods. 1 zákona č. 222/2004 Z.z. Záver, ktorý správca dane zo zistených skutkových okolností urobil a žalovaný ustálil, teda zodpovedá zásadám logického myslenia a správneho uváženia a je v súlade aj s hmotnoprávnymi ustanoveniami zákona o DPH. Podľa § 250j ods. 1 O.s.p. ak súd po preskúmaní rozhodnutia a postupu správneho orgánu v rozsahu a z dôvodov uvedených v žalobe (ďalej len "v medziach žaloby") dospel k záveru, že rozhodnutie a postup správneho orgánu v medziach žaloby sú v súlade so zákonom, vysloví rozsudkom, že sa žaloba zamieta. Za použitia vyššie citovaného ustanovenia zákona súd vo výroku tohto rozsudku vyslovil, že krajský súd žalobu zamieta. Žalobca v konaní nebol úspešný, preto mu súd nepriznal právo na náhradu trov konania (§ 250k ods. 1 O.s.p.). Poučenie: Proti tomuto rozsudku j e prípustné odvolanie do 15 dní od jeho doručenia, písomne, cestou tunajšieho krajského súdu na Najvyšší súd Slovenskej republiky. Podľa § 42 ods. 3 a § 205 ods. 1 O.s.p. pokiaľ zákon pre podanie určitého druhu nevyžaduje ďalšie náležitosti musí byť z podania zjavné, ktorému súdu je určené, kto ho robí, ktorej veci sa týka a čo sleduje, a musí byť podpísané a datované. Podanie treba predložiť s potrebným počtom rovnopisov a s prílohami tak, aby jeden rovnopis zostal na súde a aby každý účastník dostal jeden rovnopis, ak je to potrebné. Ak účastník nepredloží potrebný počet rovnopisov a príloh, súd vyhotoví kópie na jeho trovy. V odvolaní sa má popri všeobecných náležitostiach (§ 42 ods. 3) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

